b'\n_START_ARTICLE_\nAlexis Nakota\n_START_SECTION_\nDemografia\n_START_PARAGRAPH_\nEl mar\xc3\xa7 de 2012 la poblaci\xc3\xb3 registrada total de la Naci\xc3\xb3 Alexis Nakota Sioux era de 1779 persones. Hi havia 508 homes registrats, i 459 dones vivint a la reserva._NEWLINE_Els membres de la Primera Naci\xc3\xb3 Alexis s\xc3\xb3n del grup \xc3\xa8tnic "Stoney" o "Nakoda". Els stoney sovint s\xc3\xb3n considerats com una part dels assiniboines. Ambd\xc3\xb3s termes "Stoney" i "Assiniboine" provenen de les descripcions que van fer els forasters de com aquests pobles cuinaven utilitzant pedres bullides (assiniboine prov\xc3\xa9 de l\'ojibwe asinii que vol dir "pedra" i bwaan que vol dir "cuinar").  Ambd\xc3\xb3s stoney i assiniboines s\xc3\xb3n emparentats amb els pobles sioux.  Llur idioma tradicional \xc3\xa9s el Nakoda/Stoney, o Isga I\xca\xbcabi.\n_START_SECTION_\nGovern\n_START_PARAGRAPH_\nLa Naci\xc3\xb3 Alexis Nakota Sioux t\xc3\xa9 t\xc3\xa9 un sistema electoral personalitzat basat en l\'article 10 de la Llei \xc3\x8dndia.  L\'actual consell i el cap, Tony Alexis, foren elegits el 17 de juny de 2006, i mantingueren llurs posicions fins al 16 de juny de 2010.\n_START_SECTION_\nPow-wow\n_START_PARAGRAPH_\nLes celebracions anuals del Pow-wow d\'Alexis i el Torneig Fastpitch Tournament tenen lloc el juliol de cada any. El torneig Fastpitch entrega premis de fins a $14,000 depenent del nombre d\'equips participants.  El Pow-wow es divideix en diverses categories, com ara concurs de tambor i concursos de dansa basats en edats i estils. Hi participen competidors de moltes Primeres Nacions diferents.\n_START_SECTION_\nPelegrinatge del llac Ste. Anne\n_START_PARAGRAPH_\nEl principal centre es troba als marges del Lac Ste. Anne, que els Nakota Sioux anomenen Wak\xc3\xa2mne, o llac de D\xc3\xa9u. Cada estiu hi ha una peregrinaci\xc3\xb3 al llac a la qual hi assisteixen fins a 40.000 persones durant m\xc3\xa9s de quatre dies, la majoria descendents de les Primeres Nacions i mestissos.'